
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 176 


30 Ιουλίου 1996 


ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

230. Σύσταση Ειδικού Αμίσθου Υποθηκοφυλακείου 
Γαλαξειδίου. 1 

ΠΡΑΞΕΙΣ ΥΠΟΥΡΓΙΚΟΥ ΣΥΜΒΟΥΛΙΟΥ 

Σύσταση και συγκρότηση Κυβερνητικής Συντονιστικής 
Επιτροπής Εφαρμογής Ενιαίας Πολιτικής για τις 
Μικρομεσαίες Επιχειρήσεις (Μ.Μ.Ε.) . 2 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 230 
Σύσταση Ειδικού Αμίσθου Υποθηκοφυλακείου Γαλαξει- 
δίου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1) Τις διατάξεις: α) των παρ. 1 και 3 του αρ. 22 του Ν. 
3680/57 (ΦΕΚ Α' 56) «περί τροποποιήσεως των περί Συμ¬ 
βολαιογράφων και Υποθηκοφυλακείων διατάξεων κ.λπ.» 
και της παρ. 9 του άρ. 20 του Ν. 2145/93 (Α’ 88) και β) του 
άρ. 27 του Ν. 2081 /92 (ΦΕΚ Α’ 154), με το οποίο προστέ¬ 
θηκε νέο άρθρο, το άρθρο 29 Α στο Ν. 1558/85 (ΦΕΚ Α 
137). 

2) Την 8/1995 γνωμοδότηση της Ολομέλειας του Δικα¬ 
στηρίου Πρωτοδικών Άμφισσας. 

3) Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του κρατικού 
προϋπολογισμού. 

4) Την 127/96 γνωμοδότηση του Συμβουλίου της Επι¬ 
κράτειας. 

Με πρόταση του Υπουργού Δικαιοσύνης, αποφασί¬ 
ζουμε: 

Άρθρο μόνο 

Συνιστάται ειδικό άμισθο Υποθηκοφυλακείο Γαλαξει- 
δίου, στην περιφέρεια του Ειρηνοδικείου Ιτέας, με έδρα 


το Δήμο Γαλαξειδίου και περιφέρεια το Δήμο Γαλαξειδίου 
και τις Κοινότητες Βουνιχώρας και Πεντεορίων Φωκί- 
δος. 

Στον Υπουργό Δικαιοσύνης αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 25 Ιουνίου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΔΚΑΙΟΣΥΝΗΣ 

ΕΥΑΓΓΕΛΟΣ ΒΕΝΙΖΕΛΟΣ 

-♦- 

ΠΡΑΞΕΙΣ ΥΠΟΥΡΓΙΚΟΥ ΣΥΜΒΟΥΛΙΟΥ 

( 2 ) 

Πράξη 253 της 19 Ιουλίου 1996 
Σύσταση και συγκρότηση Κυβερνητικής Συντονιστικής 

Επιτροπής Εφαρμογής Ενιαίας Πολιτικής για τις Μικρο- 

μεσαίες Επιχειρήσεις (Μ.Μ.Ε.). 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Έχοντας υπόψη: 

1. Τις διατάξεις του άρθρου 8 παρ. 4 του Ν. 1558/1985 
«Κυβέρνηση και Κυβερνητικά Όργανα» (ΦΕΚ Α' 137). 

2. Την πρόταση του Πρωθυπουργού. 

3. Το γεγονός ότι από την εφαρμογή της παρούσης προ¬ 
κύπτει: 

α) συνολική δαπάνη δραχμών 250 εκατομμυρίων, η 
οποία κατά ποσοστό 60% θα καλυφθεί από το Επιχειρη¬ 
σιακό Πρόγραμμα Βιομηχανίας της Ευρωπαϊκής Ένωσης 
και κατά ποσοστό 40% από το Πρόγραμμα Δημοσίων 
Επενδύσεων του κρατικού προϋπολογισμοόυ και 

β) ετήσια δαπάνη δραχμών 30 εκατομμυρίων, η οποία 
για το τρέχον έτος περιορίζεται σε δραχμές 5 εκατομμύ¬ 
ρια και κατά ποσοστό 80% θα βαρύνει το Πρόγραμμα Τε¬ 
χνικής Βοήθειας του Κοινοτικού Πλαισίου Στήριξης II (ΚΠΣ 
II) και κατά ποσοστό 20% το Πρόγραμμα Δημοσίων Επεν¬ 
δύσεων του κρατικού προϋπολογισμού, αποφασίζουμε: 

Αρθρο 1 

1. Συνιστάται Κυβερνητική Συντονιστική Επιτροπή 

Ενιαίας Πολιτικής για τις ΜΜΕ με έδρα το Υπουργείο Ανά- 
πτύξης, η οποίο αποτελείται από! 

- Την Υπουργό Ανάπτυξης Βάσα> Παπανδρέου, ως Πρό¬ 
εδρο. 

- Τον Υφυπουργό Εθνικής Οικονομίας με αρμοδιότητα 
θεμάτων περιφερειακής πολιτικής, εφαρμογής και εκτα- 
μιεύσεων ΕΚΤΠΑ, ειδικών προγραμμάτων Ε.Ε. και δημο¬ 
σίων επενδύσεων, ο οποίος αναπληρώνει τον Πρόεδρο σε 
περίπτωση απουσίας ή κωλύματος. 

- Το Γενικό Γραμματέα Επενδύσεων και Ανάπτυξης του 
Υπουργείου Εθνικής Οικονομίας. 

- Τη Γενικό Γραμματέα Βιομηχανίας του Υπουργείου 
Ανάπτυξης. 

-Το Γενικό Γραμματέα Έρευνας και Τεχνολογίας του 
Υπουργείου Ανάπτυξης. 

-Το Γενικό Γραμματέα του Υπουργείου Γεωργίας. 

- Το Γενικό Γραμματέα Απασχόλησης και Διαχείρισης 
Κοινοτικών Πόρων του Υπουργείου Εργασίας. 

- Το Διευθυντή του Οικονομικού Γραφείου του Πρωθυ¬ 
πουργού. 

2. Στην Κυβερνητική Συντονιστική Επιτροπή μπορούν 
να συμμετέχουν, ύστερα από πρόσκληση του Προέ¬ 
δρου: 

α) Γενικοί Γραμματείς Υπουργείων και αυτοτελών Γ ενι¬ 
κών Γραμματειών συναρμόδιοι για συζητούμενα θέματα. 

β) Γενικοί Γραμματείς περιφερειών. 

3. Επίσης μπορούν να συμμετέχουν ύστερα από πρό¬ 
σκληση του Προέδρου, εμπειρογνώμονες ιδιώτες ή υπάλ¬ 
ληλοι του δημοσίου ή του ευρύτερου δημόσιου τομέα αρ¬ 
μόδιο για συζητούμενα θέματα. 

Άρθρο 2 

1. Έργο της Κυβερνητικής Συντονιστικής Επιτροπής εί¬ 
ναι: 

α) Ο σχεδιασμός ενιαίας και συντονισμένης πολιτικής 
για τις ΜΜΕ σε εθνικό επίπεδο. 

β) Η προσαρμογή στην παραπάνω ενιαία πολιτική των 
μέτρων των Προγραμμάτων του Κοινοτικού Πλαισίου Στή¬ 
ριξης (ΚΠΣ) και των Κοινοτικών Πρωτοβουλιών που ανα- 
φέρονται σε ΜΜΕ και η λήψη απόφασης για τις ενέργειες 
που απαιτούνται για την εφαρμογή της. 

γ) Ο συντονισμός και η παρακολούθηση της υλοποίησης 
των μέτρων των Προγραμμάτων του ΚΠΣ και των Κοινοτι¬ 
κών Πρωτοβουλιών που αναφέρονται σε ΜΜΕ και η πρό¬ 
ταση για τη θέσπιση των τυχόν ρυθμίσεων που απαιτού¬ 
νται για την αποτελεσματική εφαρμογή των παραπάνω μέ¬ 
τρων. 

2. Οι αποφάσεις της Συντονιστικής Κυβερνητικής Επι¬ 
τροπής γνωστοποιούνται στην Επιτροπή Παρακολούθη¬ 
σης του ΚΠΣ και στις καθ’ ύλην αρμόδιες Επιτροπές Πα¬ 
ρακολούθησης των Προγραμμάτων του ΚΠΣ και των Κοι¬ 


νοτικών Πρωτοβουλιών προκειμένου να λαμβάνονται 
υπόψη κατά την παρακολούθηση της εφαρμογής των 
αντίστοιχων προγραμμάτων. 

Άρθρο 3 

1. Η Κυβερνητική Συντονιστική Επιτροπή συγκαλείται 
από τον Πρόεδρο ο οποίος καθορίζει την ημερήσια διά¬ 
ταξη και τους εισηγητές. Η προετοιμασία της Συνεδρία¬ 
σης, η τήρηση των πρακτικών και γενικότερα κάθε ενέρ¬ 
γεια υποστήριξης των συνεδριάσεων γίνεται από την Τε¬ 
χνική Γραμματεία που προβλέπεται στο Άρθρο 4 της πα¬ 
ρούσας πράξης. 

2. Η Κυβερνητική Συντονιστική Επιτροπή βρίσκεται σε 
απαρτία όταν είναι παρόντα τουλάχιστον τέσσερα (4) μέλη 
της. 

3. Εισηγητές στην Κυβερνητική Συντονιστική Επιτροπή 
μπορεί να είναι οι εξής: 

α) Ο Προϊστάμενος της Τεχνικής Γραμματείας του άρ¬ 
θρου 4 της παρούσας, ή κάποιο μέλος της Ομάδας Συντο¬ 
νισμού της Τεχνικής Γραμματείας. 

β) Υπηρεσιακά στελέχη αρμόδιων για το αντικείμενο της 
απόφασης Υπουργείων, 
γ) Εκπρόσωποι περιφερειών, 
δ) Εμπειρογνώμονες. 

Άρθρο 4 

Για τη στήριξη της λειτουργίας της Κυβερνητικής Συ¬ 
ντονιστικής Επιτροπής εφαρμογής ενιαίας πολιτικής για 
τις ΜΜΕ συνιστάται Τεχνική Γραμματεία, η οποία στεγά¬ 
ζεται στο Υπουργείο Ανάπτυξης. Το έργο της Τεχνικής 
Γραμματείας διακρίνεται σε δύο στάδια. 

Κατά το πρώτο στάδιο το έργο της Τεχνικής Γραμμα¬ 
τείας συνίσταται στα εξής: 

1. Καταγραφή του συνόλου των μέτρων των Προγραμ¬ 
μάτων του ΚΠΣ και των Κοινοτικών Πρωτοβουλιών που 
αναφέρονται στις ΜΜΕ. 

2. Δημιουργία ενιαίας βάσης δεδομένων εντάξεων, 
ώστε να αποφευχθούν πολλαπλές χρηματοδοτήσεις για 
το ίδιο έργο. 

3. Σύνταξη εισηγήσεων προς την Επιτροπή με περιεχό¬ 
μενο: 

α) Την ομογενοποίηση των κριτηρίων και προϋποθέ¬ 
σεων για την ένταξη στα Προγράμματα του ΚΠΣ και των 
Κοινοτικών Πρωτοβουλιών των υποβαλλομένων από ΜΜΕ 
προτάσεων υπό το πρίσμα μιας ενιαίας για τις ΜΜΕ πολιτι¬ 
κής. 

β) Την ομογενοποίηση των διαδικασιών παρακολούθη¬ 
σης, ελέγχου και πιστοποίησης της πορείας υλοποίησης 
των έργων των παραπάνω Προγραμμάτων του ΚΠΣ και των 
Κοινοτικών Πρωτοβουλιών. 

γ) Την επεξεργασία ενιαίων όρων και τεχνικών απαιτή¬ 
σεων των οικονομοτεχνικών μελετών υποστήριξης των 
επενδυτικών προτάσεων που υποβάλλουν οι ΜΜΕ. 

4. Τη συνεργασία με τις αρμόδιες υπηρεσίες και όρ¬ 
γανα, τους Συμβούλους Διαχείρισης και τους ενδιάμεσους 
φορείς για την προώθηση και το σχεδίασμά της εξειδίκευ- 
σης και εφαρμογής των μέτρων των Προγραμμάτων του 



ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΠΡΩΤΟ) 


3055 


ΚΠΣ και των Κοινοτικών Πρωτοβουλιών που θα υλοποιη- 
θούν. 

Κατά το δεύτερο στάδιο το έργο της Τεχνικής Γραμμα¬ 
τείας ουνίσταται στο εξής: 

1. Κατάρτιση προτάσεων για το συντονισμό των ενδια¬ 
μέσων φορέων που υλοποιούν ή θα υλοποιήσουν μέτρα 
για τις ΜΜΕ και παρακολούθηση της πορείας υλοποίησης 
των μέτρων. 

2. Παρακολούθηση των εντάξεων των επενδυτικών 
προτάσεων στα διάφορα Προγράμματα του ΚΠΣ και στις 
Κοινοτικές Πρωτοβουλίες και εισήγηση για την πορεία των 
εντάξεων αυτών προς την Κυβερνητική Συντονιστική Επι¬ 
τροπή. 

3. Εισήγηση προς την Κυβερνητική Συντονιστική Επι¬ 
τροπή για κάθε άλλη ενέργεια ή μέτρο το οποίο θα προω¬ 
θεί τη συντονισμένη υλοποίηση των Προγραμμάτων του 
ΚΠΣ και των Κοινοτικών Πρωτοβουλιών, και την επιτά¬ 
χυνση των ρυθμών υλοποίησης των εγκεκριμένων και 
ενταγμένων έργων. 

4. Διοικητική υποστήριξη της λειτουργίας της Κυβερνη¬ 
τικής Συντονιστικής Επιτροπής για τις ΜΜΕ, με την προε¬ 
τοιμασία συνεδριάσεων και αλληλογραφίας, τήρηση πρα¬ 
κτικών καθώς και κάθε άλλη απαιτούμενη ενέργεια για την 
ομαλή λειτουργία της Επιτροπής. 

5. Συνεργασία με όλους τους φορείς ΜΕΕ του δημόσιου 
και ιδιωτικού τομέα με στόχο τη στήριξη της ενιαίας πολιτι¬ 
κής για τις ΜΜΕ. 

6. Εισήγηση προς την Κυβερνητική Συντονιστική Επι¬ 
τροπή για τις προσαρμογές που απαιτούνται από την υλο¬ 
ποίηση των μέτρων των Προγραμμάτων του ΚΠΣ και των 
Κοινοτικών Πρωτοβουλιών με βάση και τα στοιχεία των εν- 
διάμεσων φορέων. 

Οι πάσης (ρύσεως εισηγήσεις της Τεχνικής Γραμμα¬ 
τείας υποβάλλονται προς την Κυβερνητική Συντονιστική 
Επιτροπή, για τη λήψη απόφασης. Οι αποφάσεις της Κυ¬ 
βερνητικής Συντονιστικής Επιτροπής προωθούνται στις 
καθ’ ύλη αρμόδιες Επιτροπές Παρακολούθησης. 


Αρθρο 5 

Για τη στελέχωση της Τεχνικής Γραμματείας συνιστώ- 
νται οι ακολούθες θέσεις, με τα κατωτέρω οριζόμενα κα¬ 
θήκοντα και τρόπο πλήρωσης. 

1 Μία (1) θέση Τεχνικού Γραμματέα, ο οποίος ασκεί 
καθήκοντα προϊσταμένου της Γραμματείας. Είναι πρό¬ 
σωπα με εμπειρία σε θέματα ΜΜΕ. 

2. Επτά (7) θέσεις συνεργατών, που αποτελούν την 
Ομάδα Υποστήριξης, η οποία έχει σαν αρμοδιότητα την 
προετοιμασία και σύνταξη όλου του υποστηρικτικού υλι¬ 
κού για τη λειτουργία της Γραμματείας. 

Οι εν λόγω θέσεις διακρίνονται σε: 

α) Τρεις (3) θέσεις στελεχών ειδικευμένων σε θέματα 
ΜΜΕ. 

β) Μία (1) θέση στελέχους ειδικευμένου σε θέματα δη¬ 
μοσιονομικής διαχείρισης. 

γ) Μία (1) θέση στελέχους ειδικευμένου σε θέματα πλη¬ 
ροφορικής. 

δ) Δύο (2) θέσεις δακτυλογράφων - γραμματέων, χειρι¬ 


στών Η/Υ και με άριστη γνώση της αγγλικής ή γαλλικής 
γλώσσας. 

Οι συνιστώμενες με την παρούσα θέσεις πληρούνται με 
διάθεση προσωπικού από τη Μονάδα Οργάνωσης της Δια¬ 
χείρισης του Κοινοτικού Πλαισίου Στήριξης (ΜΟΔ) του άρ¬ 
θρου τρίτου του Ν. 2372/1996. Η διάθεση του εν λόγω 
προσωπικού καθώς και η ανάκληση αυτής πραγματοποιεί¬ 
ται με κοινή υπουργική απόφαση των Υπουργών Εθνικής 
Οικονομίας και Ανάπτυξης μετά από απλή γνώμη του Γενι¬ 
κού Διευθυντή της ΜΟΔ. Ουδεμία πρόσθετη αμοιβή κατα¬ 
βάλλεται προς το εν λόγω προσωπικό για τις υπηρεσίες 
που παρέχουν στην Τεχνική Γραμματεία. 

Η Ομάδα Υποστήριξης συνεργάζεται με την ομάδα έρ¬ 
γου του Συμβούλου Διαχείρισης των Κοινοτικών Πρωτο¬ 
βουλιών ΜΜΕ και ΒΕ5ΙΟΕΗ II καθώς και με τους Συμβού¬ 
λους Διαχείρισης άλλων Προγραμμάτων του ΚΠΣ και Κοι¬ 
νοτικών Πρωτοβουλιών. 

3. Στα πλαίσια της Γραμματείας λειτουργεί Ομάδα Συ¬ 
ντονισμού, αποτελούμενη από τους εξής, 
α) Τον Τεχνικό Γραμματέα 

β) Τους Γραμματείς ή εντεταλμένα στελέχη των Γραμ¬ 
ματειών των παρακάτω Κοινοτικών Προγραμμάτων και 
Πρωτοβουλιών: 

Κοινοτική Πρωτοβουλία ΜΜΕ - ΒΕδΙϋΕΒ II 
Κοινοτική Πρωτοβουλία ΙΝΤΕΒΕΟ II 
Κοινοτική Πρωτοβουλία ΑϋΑΒΤ 
Κοινοτική Πρωτοβουλία ΡΕ3ΚΑ 

γ) Έναν εκπρόσωπο του ΥΠΕΘΟ για τις Κοινοτικές 
Πρωτοβουλίες ΙΙΒΒΑΝ, ΚΟΝΝ/ΕΒ, ΒΕΤΕΧ. 

δ) Ένα εκπρόσωπο της Δ/νσης Κοινοτικών Προγραμμά¬ 
των του ΥΠΕΘΟ αρμόδιο για την παρακολούθηση υλοποί¬ 
ησης και τον συντονισμό των ΠΕΠ. 
ε) Ένα εκπρόσωπο της Δ/νσης ΜΜΕ του Υπουργείου 

Ανάπτυξης. 

στ) Ενα εκπρόσωπο της Γραμματείας του ΕΠΒ. 
ζ) Ένα εκπρόσωπο της Γενικής Γραμματείας Έρευνας 
και Τεχνολογίας. 

η) Ένα εκπρόσωπο της Επιτροπής της Ευρωπαϊκής 

Ένωσης της Γενικής Δ/νσης XVII. 

θ) Ένα εκπρόσωπο της Επιτροπής της Ευρωπαϊκής 
Ένωσης της Γενικής Δ/νσης XXIII- 
ι) Έναν εκπρόσωπο του Οικονομικού Γραφείου του 
1 Πρωθυπουργού. 

4. Η Ομάδα Συντονισμού συνεδριάζει μετά από πρό¬ 
σκληση του Τεχνικού Γραμματέα, υποστηριζόμενη από 
' την Ομάδα Υποστήριξης της Τεχνικής Γ ραμματείας. 

1 Η Ομάδα Συντονισμού διαμορφώνει τις εισηγήσεις της 
Τεχνικής Γραμματείας προς την Κυβερνητική Συντονι¬ 
στική Επιτροπή. 

Ουδεμία αμοιβή καταβάλλεται προς τα μέλη της Ομά- 
1 δας Συντονισμού για τις προβλεπόμενες στην παρούσα 
υπηρεσίες. 


Άρθρο 6 

Οι δαπάνες 

α) δημιουργίας της βάσης δεδομένων βαρύνουν το Επι¬ 
χειρησιακό Πρόγραμμα Βιομηχανίας κατά ποσοστό 60%, 

τον δε κρατικό προϋπολογισμό (Πρόγραμμα Δημοσίων 
Επενδύσεων) κατά ποσοστό 40%, 
β) εγκατάστασης και λειτουργίας της Τεχνικής Γραμμα¬ 
τείας περιλαμβανομένης της τεχνικής υποστήριξης και 
της λειτουργίας της βάσης δεδομένων μετά τη δημιουργία 
της, βαρύνουν το Πρόγραμμα Τεχνικής Βοήθειας του Κοι¬ 
νοτικού Πλαισίου Στήριξης Ιι (ΚΠΣII) σύμφωνα με τα προ- 
βλεπόμενα στον Οδηγό της Τεχνικής Βοήθειας κατά πο¬ 
σοστό 80%, το δε κρατικό προϋπολογισμό (Πρόγραμμα 
Δημοσίων Επενδύσεων) κατά ποσοστό 20%. 


Η ισχύς της πράξης αυτής αρχίζει από τη δημοσίευσή 
της στην Εφημερίδα της Κυβερνήσεως. 

Η πράξη αυτή να δημοσιευθεί στην Εφημερίδα της Κυ¬ 
βερνήσεως. 

Ο Πρόεδρος Τα μέλη 

Ακριβές αντίγραφο 

Ο Γενικός Γραμματέας 
του Υπουργικού Συμβουλίου 
ΑΝΑΣΤΑΣΙΟΣ X. ΜΑΝΤΕΛΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



